Архетиповете. Кой си ти?, Каролайн Мис
Архетиповете. Кой си ти?, Каролайн Мис
--------------------------------------


### Случвало ли ви се е да си задавате въпроса защо определени хора, идеи или продукти ви привличат, а други ви отблъскват. Търсите ли нещо, което постоянно ви убягва? Питате ли се дали това е животът, който наистина искате за себе си?


В тази книга световноизвестният духовен учител и автор Каролайн Мис навлиза в света на архетиповете, които са предмет на нейните 25 годишни проучвания. Архетиповете са универсални поведенчески модели, които веднъж осъзнати, ни помагат по-добре да разберем себе си и своето място в света. Накратко казано, познаването на собствените архетипове може да трансформира живота ви.

Авторката описва десетте основни архетипа, които най-често се срещат в съвременното общество. Тя подробно разкрива всеки един архетип, хвърляйки светлина върху неговите проявления и уникални характеристики, върху отличителните му качества и съпътстващите го житейски предизвикателства, за да ви помогне да разберете дали носите в себе си неговите черти и как бихте могли напълно да се възползвате от архетипната му сила. Каролайн предлага и полезни практически съвети за това как изцяло да разгърнете своите архетипове.

Знанието за архетипните модели, които ръководят живота ви, ще ви помогне да вземате по-съзнателни решения във всички житейски сфери, да избягвате характерните за вашия личностен тип уловки и същевременно да разгърнете силните си страни.

Вие сте много повече от личност, навици и постижения. Вие сте безкрайно сложно човешко същество с истории, митове, мечти и амбиции с космически пропорции. Не губете време да се подценявате. Мечтайте смело, впрегнете вашата архетипна енергия и покажете на света за какво сте родени. Животът не дава гаранции. Той просто трябва да бъде изживян докрай.